Document ID: /fineweb-2-swissfilter-quality_10-filterrobots/filtered/02038.jsonl.gz/4206

Pliras spartas da l’agricultura èn pertutgadas da la chalira e setgira actuala, quai scriva l’Uffizi federal d’agricultura. Las mesiras da la Confederaziun duajan sustegnair las mesiras gia instradadas tras ils chantuns. En il center stettia la sminuziun dals dazis per fain.
Racolta da fain en general buna
La racolta da fain sajan per gronda part, tant da la quantitad sco da la qualitad, buna en bleras regiuns da la Svizra. Tuttina saja tras la setgira vegni tar stretgas e las cumpras necessarias da fain na pon betg vegnir cuvridas sulet cun fain ord la Svizra. Era saja en quasi l’entira Europa setgira uschia ch’ils pretschs per fain sajan pli auts che normal e cun sminuir ils dazis possia quai per part vegnir cumpensà, scriva l’Uffizi federal d’agricultura.
Mesiras dals chantuns restan
Lubidas restan vinavant regulaziuns spezialas en las spartas pajaments directs ed l’agricultura biologica. Latiers stattan a disposiziun emprests per gidanters da manaschi.
RR novitads 16:00